**OPIS POSLOVA I PODACI O PLAĆI RADNOG MJESTA**

Ministarstvo pravosuđa, Uprava za zatvorski sustav i probaciju, Zatvor u Rijeci

ODJEL FINANCIJSKO-KNJIGOVODSTVENIH POSLOVA

Pododsjek prehrane

radno mjesto: strukovni učitelj-kuhar – 1 izvršitelj/ica

**OPIS POSLOVA:**

Sastavlja jelovnik za prehranu zatvorenika i priprema hranu za zatvorenike, brine o čistoći i higijenskoj ispravnosti namirnica, pribora za jelo i pripremu jela te kuhinjskih aparata i pomagala, surađuje u nabavci namirnica i kuhinjskih potrepština, kontrolira skladište kuhinjskih namirnica i vodi evidenciju potrošnje namirnica, brine i odgovara za kuhinjski inventar, organizira i provodi strukovnu izobrazbu zatvorenika za obavljanje poslova u pripremi namirnica, jednostavnijih jela, pranju i dezinfekciji kuhinjskog inventara. Sudjeluje u radu timova tretmanskih skupina i ocjenjivanju uspješnosti provedbe programa izvršavanja kazne. Vodi propisanu dokumentaciju i evidencije te sudjeluje u izradi statističkih i drugih izvješća. Obavlja i druge poslove po nalogu voditelja Pododsjeka.

**PODACI O PLAĆI RADNOG MJESTA:**

Temeljem odredbi članka 144. stavka 1. točke a) i b) Zakona o državnim službenicima („Narodne novine“ broj 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15-Odluka i Rješenje Ustavnog suda Republike Hrvatske, 61/17, 70/19), na plaće državnih službenika i namještenika primjenjuju se odredbe članaka 108. – 112. Zakona o državnim službenicima i namještenicima („Narodne novine“ broj 27/01).

Plaću navedenog radnog mjesta čini umnožak koeficijenta složenosti poslova radnog mjesta, koji iznosi 0,921, sukladno Uredbi o nazivima radnih mjesta i koeficijentima složenosti poslova u državnoj službi („Narodne novine“ broj 37/01, 38/01-ispravak, 71/01, 89/01, 112/01, 7/02-ispravak, 17/03, 197/03, 21/04, 25/04-ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 78/18, 73/19) i osnovice za izračun plaće, uvećan za 0,5% za svaku navršenu godinu radnog staža te dodatka na osnovnu plaću za posebne uvjete rada u visini od od 25%, sukladno članku 8. stavak 1. točka 11. Uredbe o poslovima i posebnim uvjetima rada u državnoj službi („Narodne novine“ broj 74/02, 58/08, 119/11, 33/13, 65/15, 2/17).